Държавен вестник, бр. 101, 2011 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  101
Заявление  за вписване на обстоятелства относно кооперация A7
. 7/8
стр
І. Заявление А7 за вписване на обстоятелства относно кооперация съдържа полета, обединени в групи, в които данните се 
попълват както следва: 
1. група "Идентификация" с единствено поле № 1 "ЕИК и фирма", в което се посочват единният идентификационен код на 
кооперацията, по чиято партида се иска вписване, заличаване или обявяване и фирмата на кооперацията, като полето не се попълва при 
подаване на заявление за първоначално вписване; при заявяване промяна на фирмата, се посочва вече вписаната фирма; 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление; когато има 
допълнително заявление се отбелязва съответният образец; полето не се попълва при подаване на заявлението по електронен път; 
б) поле "Вид на вписването" за отбелязване на първоначално вписване, пререгистрация или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ", в което се посочва единният граждански номер (ЕГН) или личният номер на чужденец (ЛНЧ) на 
заявителя; 
в) поле "Място на раждане", в което се посочват населеното място и държавата, където заявителят е роден, когато заявителят 
няма ЕГН или ЛНЧ; 
г) поле "Постоянен адрес", в което се посочват държавата, населеното място, пощенският код, областта, общината, районът, 
жилищният комплекс, улицата, номерът на сградата, номерът на входа, номерът на етажа и номерът на апартамента, където е 
постоянният адрес на заявителя, когато заявителят няма ЕГН или ЛНЧ; 
д) поле "Качество на заявителя" за отбелязване едно от следните качества на заявителя: "търговец", „прокурист”, "друго лице 
в предвидените по закон случаи", "адвокат с изрично пълномощно". 
4. група "Основни обстоятелства" със следните полета: 
а) поле № 2 "Фирма", в което се посочва наименованието на кооперацията, без да се посочва правната форма; 
б) поле № 4 "Изписване на чужд език", в което се посочва начинът, по който фирмата (включително означението за правната 
форма) се изписва на латиница; попълването на това поле не е задължително; 
в) поле № 5 "Седалище и адрес на управление", в което се посочват държавата, населеното място, пощенският код, областта, 
общината, районът, жилищният комплекс, улицата, номерът на сградата, номерът на входа, номерът на етажа и номерът на 
апартамента или офиса, в който се помещава управлението на дейността на търговеца; по желание може да се посочат телефон, факс, 
адрес на електронна поща, интернет страница и адрес за кореспонденция с Националната агенция за приходите на територията на 
страната с населеното място, пощенския код, областта, общината, района, жилищния комплекс, улицата, номера на сградата, номера на 
входа, номера на етажа и номера на апартамента или офиса; 
г) поле № 6 "Предмет на дейност", в което се посочва предметът на дейността на кооперацията, а ако кооперацията е 
застраховател, това се отбелязва; 
д) поле № 6а "Основна дейност по КИД", в което се посочва основната икономическа дейност на търговеца, класифицирана в 
Националната класификация на икономическите дейности, определена съобразно § 1, т. 3 от Закона за регистър БУЛСТАТ; 
попълването на това поле не е задължително; 
е) поле № 9 "Председател", в което се посочват името и ЕГН/ЛНЧ на председателя на кооперацията; 
ж) поле № 13 "Управителен съвет", в което се посочва датата на изтичане на мандата му или се описва начинът, по който той 
се определя, както и името и ЕГН/ЛНЧ на членовете на управителния съвет; 
з) поле № 13а "Подгласници в управителния съвет", в което се посочват името и ЕГН/ЛНЧ на избраните от общото събрание 
подгласници за попълване състава на управителния съвет (ако уставът на кооперацията предвижда такава възможност); 
и) поле № 15 "Контролен съвет", в което се посочва датата на изтичане на мандата му или се описва начинът, по който той се 
определя, както и името и ЕГН/ЛНЧ на членовете на контролния съвет; 
к) поле № 15а "Подгласници в контролния съвет", в което се посочват името и ЕГН/ЛНЧ на избраните от общото събрание 
подгласници за попълване състава на контролния съвет (ако уставът на кооперацията предвижда такава възможност); 
л) поле № 25 "Отговорност над дялови вноски", в което се посочва размерът на отговорността на членовете на кооперацията 
над дяловите им вноски, когато такава отговорност е предвидена в устава; 
м) поле № 27 "Заличаване на търговеца", в което се отбелязва заявяването за вписване на заличаване на кооперацията. 
5. група "Адрес за връчване на отказ по чл. 24 от Закона за търговския регистър" със следните полета: 
а) поле "Съгласие за получаване на отказ по електронен път" за отбелязване съгласието или несъгласието на заявителя за 
получаване по електронен път на постановен отказ по заявлението; 
б) поле "Адрес на електронна поща", в което се посочва адресът на електронната поща за получаване на отказ, ако заявителят 
е заявил съгласие за получаване по електронен път; 
в) поле "Адрес на територията на страната", в което се посочват името, съответно фирмата/наименованието на адресата, 
държавата, населеното място, пощенският код, областта, общината, районът, жилищният комплекс, улицата, номерът на сградата, 
номерът на входа, номерът на етажа и номерът на апартамента или офиса; полето се попълва, когато не е заявено съгласие за 
получаване на отказ по електронен път и заявителят желае да получи отказа на адрес, различен от адреса на управление на 
дружеството; 
6. група "Приложения" със следните полета: 
а) поле "Номер на предходно заявление", в което се посочва входящият номер на заявлението, по което е постановен отказ и 
от което ще се ползват вече представени документи; 
б) поле "Описание" за отбелязване на приложените към заявлението документи и на документите, които ще се ползват от 
предходно заявление; 
7. група "Подпис" с единствено поле за подпис на заявителя. При подаване на заявлението по електронен път, това поле не се 
попълва. 
ІІ. Ако мястото в някои групи или полета не е достатъчно, към заявлението се прилага допълнително заявление по образец 
А7, в което са попълнени съответните полета. Когато заявителите са повече от едно лице групи „Данни за заявителя" и "Подпис" се 
попълват за всеки един от тях, а в случаите, когато мястото за попълване на заявителите в образеца не достига, се прилага 
допълнително приложение З1. 
ІІІ. Когато се заявява заличаване на вписано обстоятелство, в образеца на заявлението срещу съответното поле се отбелязва 
"Заличаване". 
 
Указания за попълване